[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.6.2009

COM(2009) 321 végleges

2009/0084 (CNS)

Javaslat:

A TANÁCS RENDELETE

a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló 73/2009/EK rendelet módosításáról

INDOKOLÁS

1. A javaslat háttere

- A javaslat indokai és célkitűzései

A javaslat célja, hogy a 73/2009/EK tanácsi rendelet 11. cikkével és 69. cikke (5) bekezdésével kapcsolatos két értelmezési kérdést tisztázzon.

- Általános háttér

A 73/2009/EK rendelet 11. cikke létrehozza a pénzügyi fegyelemre vonatkozó eljárást, amely a közvetlen kifizetések kiigazítását írja elő arra az esetre, ha az előrejelzések azt mutatják, hogy az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[1] I. mellékletének 2. fejezete alá tartozó, közvetlen támogatások és piaci intézkedések közbenső felső határát – 300 000 000 EUR összegű ráhagyás figyelembevételével – túl fogják lépni. A 2. fejezetben szereplő közbenső felső határ a közvetlen támogatásokra fordított kiadásoknak a vidékfejlesztési átcsoportosításokat megelőző finanszírozására vonatkozik. Ezért e kiadásokat, amelyeket össze kell vetni a kiigazításra vonatkozó felső határral, a moduláció és a vidékfejlesztési átcsoportosítások alkalmazása előtt indokolt finanszírozni. Következésképpen a kiadásokat a felső határral csak úgy lehet megfelelően összehasonlítani, ha ezen összehasonlítás kiterjed a 73/2009/EK rendelet 136. cikkében említett, az Európai Mezőgazdasági Vidékfejlesztési Alap javára történő lehetséges átcsoportosításra, valamint az 1234/2007/EK tanácsi rendeletnek a borágazatban rendelkezésre álló összegek vidékfejlesztésre történő átcsoportosítására vonatkozó 190a. cikke (2) bekezdéséből eredő összegekre is.

A 73/2009/EK rendelet 69. cikke (5) bekezdésének első albekezdése eltérést engedélyez az ugyanezen rendelet 69. cikkének (4) bekezdésétől az 1782/2003/EK rendelet 68. és 69. cikkének alkalmazása tekintetében. Az eltérés célja, hogy átmeneti időszakot határozzon meg a marha- és borjúhúságazatban nyújtandó támogatás fokozatos hozzáigazítása tekintetében. Az eltérésnek ezért azokra az esetekre kell korlátozódnia, ahol az 1782/2003/EK rendelet 69. cikkét elsősorban a marha- és borjúhúságazat támogatása érdekében alkalmazzák.

- Meglévő rendelkezések a javaslat által érintett területen

A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló 73/2009/EK rendelet.

- Összhang az Unió más szakpolitikáival és célkitűzéseivel

Nem alkalmazandó.

2. Konzultáció az érdekelt felekkel és hatásvizsgálat

- Konzultáció az érdekeltekkel

- A szakvélemények összegyűjtése és felhasználása

Az érdekelt felekkel folytatott konzultációra és külső szakvéleményre nem volt szükség.

- Hatásvizsgálat

Nem alkalmazandó.

3. A javaslat jogi elemei

- A javaslat összefoglalása

A pénzügyi fegyelemről szóló 11. cikkben szereplő számítási módszer technikai kiigazítására van szükség a 479/2008/EK tanácsi rendelet 23. cikkében és a 73/2009/EK tanácsi rendelet 136. cikkében szereplő vidékfejlesztési átcsoportosítások figyelembe vétele érdekében. Az 1290/2005/EK tanácsi rendelet 12. cikke már tartalmaz ilyen kiigazítást.

A Bizottság továbbá javasolja a 69. cikk (5) bekezdésének kiigazítását, hogy az összhangba kerüljön a KAP-reform állapotfelmérésével kapcsolatos javaslatokra vonatkozó végleges elnökségi kompromisszum 6.6. pontjával.

- Jogalap

Az Európai Közösséget létrehozó szerződés 37. cikkének (2) bekezdése.

- A szubszidiaritás elve

A javaslat a Közösség kizárólagos hatáskörébe tartozik. Ebből következően a szubszidiaritás elve nem alkalmazható.

- Az arányosság elve

A javaslat megfelel az arányosság elvének.

- A jogi aktus típusának megválasztása

Javasolt aktus: tanácsi rendelet.

Más jogi eszköz a következő oknál fogva nem lenne megfelelő: rendelet csak rendelettel módosítható.

4. Költségvetési vonzatok

Ez az intézkedés nem igényel újabb közösségi kiadásokat.

A pénzügyi fegyelemről szóló 11. cikkben szereplő számítási módszer technikai kiigazítására van szükség a 479/2008/EK tanácsi rendelet 23. cikkében és a 73/2009/EK tanácsi rendelet 136. cikkében szereplő vidékfejlesztési átcsoportosítások figyelembe vétele érdekében. Az 1290/2005/EK tanácsi rendelet 12. cikke már tartalmaz ilyen kiigazítást.

A Bizottság továbbá javasolja a 69. cikk (5) bekezdésének kiigazítását, hogy az összhangba kerüljön a KAP-reform állapotfelmérésével kapcsolatos javaslatokra vonatkozó végleges elnökségi kompromisszum 6.6. pontjával.

5. Kiegészítő információk

- Egyszerűsítés

Nem alkalmazandó.

2009/0084 (CNS)

Javaslat:

A TANÁCS RENDELETE

a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló 73/2009/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára,

tekintettel az Európai Parlament véleményére[2],

mivel:

(1) A 73/2009/EK tanácsi rendelet[3] 11. cikke létrehozza a pénzügyi fegyelemre vonatkozó eljárást, amely a közvetlen kifizetések kiigazítását írja elő arra az esetre, ha az előrejelzések azt mutatják, hogy az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[4] I. mellékletének 2. fejezete alá tartozó, közvetlen támogatások és piaci intézkedések közbenső felső határát – 300 000 000 EUR összegű ráhagyás figyelembevételével – túl fogják lépni.

(2) A 2. fejezetben szereplő közbenső felső határ a közvetlen támogatásokra fordított kiadásoknak a vidékfejlesztési átcsoportosításokat megelőző finanszírozására vonatkozik. Ezért e kiadásokat, amelyeket össze kell vetni a kiigazításra vonatkozó felső határral, a moduláció és a vidékfejlesztési átcsoportosítások alkalmazása előtt indokolt finanszírozni. A kiadásokat ezért a felső határral csak úgy lehet megfelelően összehasonlítani, ha ezen összehasonlítás kiterjed a 73/2009/EK rendelet 136. cikkében említett, az Európai Mezőgazdasági Vidékfejlesztési Alap javára történő lehetséges átcsoportosításra, valamint a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló (az egységes közös piacszervezésről szóló rendelet), 2007. október 22-i 1234/2007/EK tanácsi rendeletnek[5] a borágazatban rendelkezésre álló összegek vidékfejlesztésre történő átcsoportosítására vonatkozó 190a. cikke (2) bekezdéséből eredő összegekre is.

(3) A 73/2009/EK rendelet 69. cikke (5) bekezdésének első albekezdése eltérést engedélyez az ugyanezen rendelet 69. cikkének (4) bekezdésétől az 1782/2003/EK rendelet 68. és 69. cikkének alkalmazása tekintetében. Az eltérés célja, hogy átmeneti időszakot határozzon meg a marha- és borjúhúságazatban nyújtandó támogatás fokozatos hozzáigazítása tekintetében. Az eltérésnek ezért azokra az esetekre kell korlátozódnia, ahol az 1782/2003/EK rendelet 69. cikkét elsősorban a marha- és borjúhúságazat támogatása érdekében alkalmazzák.

(4) Ezért a 73/2009/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 73/2009/EK rendelet a következőképpen módosul:

(1) A 11. cikk (1) bekezdése helyébe a következő szöveg lép:

„1. Annak biztosítására, hogy a KAP szerinti, piachoz kapcsolódó kiadások és közvetlen kifizetések finanszírozása céljából jelenleg az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás* I. mellékletének 2. fejezete alá tartozó összegek megfeleljenek a tagállamok kormányainak a Tanács keretében ülésező képviselői által 2002. november 18-án elfogadott, a 2002. október 24–25-i brüsszeli Európai Tanács következtetéseiről szóló 2002/929/EK határozatban** megállapított éves felső határoknak, meg kell határozni a közvetlen kifizetések kiigazítását arra az esetre, ha egy adott pénzügyi év vonatkozásában a fent említett intézkedéseknek a 2. fejezetből történő finanszírozására vonatkozó előrejelzések – megnövelve azokat az 1234/2007/EK rendelet 190a. cikkében szereplő összegekkel, az e rendelet 134. és 135. cikkében előírt, valamint 136. cikke szerint meghatározott összegekkel, továbbá az e rendelet 7. és 10. cikkében és a 378/2007/EK rendelet 1. cikkének (1) bekezdésében előírt moduláció alkalmazása előtt – azt mutatják, hogy az alkalmazandó említett felső határt – a határ alatti 300 000 000 EUR összegű ráhagyás figyelembevételével – túl fogják lépni.

* HL C 139., 2006.6.14., 1. o.

** HL L 323., 2002.11.28., 48. o.”

(2) A 69. cikk (5) bekezdésének első albekezdése helyébe a következő szöveg lép:

„A (4) bekezdéstől eltérve, a 2010-től 2013-ig terjedő naptári évek során az e cikk (4) bekezdésében foglalt határ az e rendelet 40. cikkében említett nemzeti felső határ 6%-a azon tagállamokban, amelyek az 1782/2003/EK rendelet 69. cikkével összhangban az anyatehenek tekintetében támogatást nyújtottak, ugyanakkor nem alkalmazták az említett rendelet 68. cikke (2) bekezdése a) pontjának i. alpontjában meghatározott lehetőséget, és ezáltal az említett rendelet 69. cikke alapján a marha- és borjúhúságazat vonatkozásában megállapított összegek 50%-át felhasználták. Ezenkívül azokban a tagállamokban, ahol a tejtermelés több mint 60%-a a 62. szélességi körtől északra zajlik, a támogatási határ az e rendelet 40. cikkében említett nemzeti felső határuk 10%-a.”

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

PÉNZÜGYI KIMUTATÁS | AGRI/I.1-D/95345 (HA) 6.15.2009.1 |

DÁTUM: 2009. 04. 29. |

1. | KÖLTSÉGVETÉSI MEGNEVEZÉS: 05 03 Közvetlen támogatások | ELŐIRÁNYZATOK |

2. | CÍM: Javaslat: A Tanács rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló 73/2009/EK rendelet módosításáról |

3. | JOGALAP: Az Európai Közösséget létrehozó szerződés 37. cikke |

4. | CÉLKITŰZÉSEK: A 73/2009/EK rendeletre vonatkozó technikai jellegű kiigazítások |

5. | PÉNZÜGYI HATÁSOK | 12 HÓNAPOS IDŐSZAK (millió EUR) | FOLYÓ PÉNZÜGYI ÉV 2008 (millió EUR) | KÖVETKEZŐ PÉNZÜGYI ÉV 2009 (millió EUR) |

5.0 | KIADÁSOK - AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) - A NEMZETI HATÓSÁGOK TERHÉRE - MÁS | - | - | - |

5.1 | BEVÉTELEK - AZ EK SAJÁT FORRÁSAI (LEFÖLÖZÉSEK/VÁMOK) - NEMZETI FORRÁSOK | - | - | - |

2010 | 2011 | 2012 | 2013 |

5.0.1 | KIADÁSI ELŐIRÁNYZAT | - | - | - | - |

5.1.1 | BEVÉTELI ELŐIRÁNYZAT | - | - | - | - |

5.2 | SZÁMÍTÁSI MÓDSZER: - |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN NEM |

ÉSZREVÉTELEK: E rendelet nem igényel újabb közösségi kiadásokat. A pénzügyi fegyelemről szóló 11. cikkben szereplő számítási módszert technikailag ki kell igazítani a 479/2008/EK rendelet 23. cikkében és a 73/2009/EK rendelet 136. cikkében szereplő vidékfejlesztési átcsoportosítások figyelembe vétele érdekében. Az 1290/2005/EK rendelet 12. cikke már tartalmaz ilyen kiigazítást. A Bizottság továbbá javasolja a 69. cikk (5) bekezdésének kiigazítását, hogy az összhangba kerüljön a KAP-reform állapotfelmérésével kapcsolatos javaslatokra vonatkozó végleges elnökségi kompromisszum 6.6. pontjával. |

[1] HL C 139., 2006.6.14., 1. o.

[2] HL C […], […], […]. o.

[3] HL L 30., 2009.1.31., 16. o.

[4] HL C 139., 2006.6.14., 1. o.

[5] HL L 299., 2007.11.16., 1. o.